फिर विवादित पोस्टर लगे
राष्ट्रपति ने जताई चिंता, भारत में हिंसा अशांति की कोई जगह नहीं होनी चाहिए
कोच्चि | पिछलेकुछ महीनों से विश्वविद्यालयों में हो रही हिंसा पर राष्ट्रपति प्रणब मुखर्जी ने गहरी चिंता जताई है। राष्ट्रपति ने कहा कि विश्वविद्यालयों का हिंसा और अशांति के जाल में फंसना दुख की बात है। प्रणब मुखर्जी ने ये बात गुरुवार को कोच्चि में छठवें केएस राजामोनी मेमोरियल लेक्चर को संबोधित करते वक्त कही।
राष्ट्रपति प्रणब मुखर्जी ने कहा कि भारत में असहिष्णुता की कोई जगह नहीं होनी चाहिए। भारत प्राचीन समय से स्वतंत्र विचार, अभिव्यक्ति और बोलने की आजादी वाला देश रहा है। शहीद की बेटी गुरमेहर को रेप की धमकी पर राष्ट्रपति ने कहा कि जब हम महिलाओं के खिलाफ बर्बरता करते हैं, तब हम अपनी सभ्यता को चोट पहुंचाते हैं। कोई भी समाज वहां की महिलाओं और बच्चों के प्रति व्यवहार से जांचा जाता है।
जेएनयू में लगे कश्मीर की आजादी के पोस्टर विवि प्रबंधन ने पोस्टर को हटाने के दिए निर्देश
नई दिल्ली | जवाहरलाल नेहरू विश्वविद्यालय कैंपस में फिर से विवादित पोस्टर लग गए हैं। डेमोक्रेटिक स्टूडेंट यूनियन की ओर से लगे इस विवादित पोस्टर में फ्रीडम फॉर कश्मीर, फ्री पैलेस्टाइन, राइट टू सेल्फ डिटरमिनेशन, लांग लिव लिखा हुआ है। विवादित पोस्टर लगने की सूचना मिलते ही विश्वविद्यालय प्रबंधन ने कैंपस इन पोस्टर को फौरन हटाने के निर्देश दिए हैं। डीएसयू में गत वर्ष उमर खालिद, अनिर्बान सदस्य हुआ करते थे, जिन पर कैंपस में देशविरोधी नारे लगाने का मामला दर्ज है।
hne_Deva hin_Deva hin_Deva hin_Deva hin_Deva hin_Deva